UV ปิดจ๊อบซื้อกิจการ “พัฒนาอินเตอร์คูล” มูลค่า 560 ลบ.
UV เผย “UVCAP1” ซื้อหุ้น พัฒนาอินเตอร์คูล “PIC”  สัดส่วน 60% ของจำนวนหุ้นทั้งหมด มูลค่า 560 ลบ. เป็นที่เรียบร้อยแล้ว โดย “PIC” จะมีสถานะเป็นบริษัทย่อยทางอ้อม ตั้งแต่วันที่ 25 ต.ค.64 เป็นต้นไป
26 ต.ค. 2564

บริษัท ยูนิเวนเจอร์ จำกัด (มหาชน) หรือ UV เปิดเผยว่า บริษัท ยูนิเวนเจอร์ แคปปิตอล วัน จำกัด (UVCAP1) ซึ่งเป็นบริษัทย่อยที่บริษัทฯ ถือหุ้นในสัดส่วน 100% ได้เข้าซื้อหุ้นสามัญของ บริษัท พัฒนาอินเตอร์คูล จำกัด (PIC) ในสัดส่วน 60% ของจำนวนหุ้นทั้งหมดใน PIC จากสิริมานะ ลิมิเต็ด ในราคา 560 ล้านบาท เป็นที่เรียบร้อยแล้ว เมื่อวันที่ 25 ต.ค.2564
โดย UVCAP1 ได้ชำระค่าหุ้นและรับโอนหุ้น PIC จากผู้ขายเรียบร้อยแล้ว ส่งผลให้ PIC มีสถานะเป็นบริษัทย่อยทางอ้อมของบริษัทตั้งแต่วันที่ 25 ต.ค.2564 เป็นต้นไป